钦定古今图书集成/明伦汇编/官常典/第250卷 > 《张说拜中书令制》苏颋
## 钦定古今图书集成/明伦汇编/官常典/第250卷 > 《张说拜中书令制》苏颋

门下：殷命百工，傅膺审象；汉推三杰，良属运筹。不有
斯人，孰赉予弼。尚书左丞张说，居正合道，体真理精。
朕昔在承华，首延博望。谈经之际，钦若谠言；㧑翰之
“间，润色鸿业。屡陈匡益，见嫉奸回，顷虽抗迹疏远，而
载怀饥渴。今群凶已服，大猷伊始，永言亮采，光朕侧
席之期；俾咨启沃，成朕济川之望。宜发鼎铉，式综丝
纶。可中书令